
# MINISTRIA E ARSIMIT DHE SHKENCA BYROJA E ZHVILLIMIT TË ARSIMIT

****

**Programi mësimor**

ART MUZIKOR

për vitin I

**Gjimnaz**

## Shkup, 2025

**TË DHËNA THEMELORE PËR PROGRAMIN MËSIMOR**

|  |  |
| --- | --- |
| **Lënda mësimore** | ***Art muzikor*** |
| **Lloj/kategori e lëndës mësimore** | E Detyrueshme |
| **Viti shkollor** | I (PARË) |
| **Tema/fushat jashtë programit mësimor** | * ***Art muzikor nëpër kohëra*** * ***Teori muzikore përmes praktikës*** * ***Interpretim muzikor dhe shprehje kreative*** * ***Trashëgimia kulturore muzikore*** |
| **Numri i orëve** | 1 orë në javë/36 orë në vit |
| **Pajisje dhe mjete** | Klasë e specializuar (kabinet) e cila, përveç mjeteve dhe ndihmave standarde, është e pajisur gjithashtu me:   * Pianon/pianon elektrike dhe instrumente të ndryshme për grupe dhe orkestra; * Materiale të printuara (shënime muzikore, udhëzues, revista, gazeta, libra, enciklopedi dhe literaturë tjetër); * Printime dy-dimensionale - të pa projektuar (imazhe, fotografi, postera, ilustracione); |

|  |  |
| --- | --- |
|  | * Pajisje për riprodhim të audio- dhe video-regjistrimeve (TV - receptor, kompjuter me akses në internet dhe aplikacion për shkrimin e notave, altoparlant cilësor, projektor LCD, tabelë inteligjente (smart), CD dhe DVD-pajisje, pajisje Hi-Fi);   Audio dhe video inçizime në media që mund të riprodhohen në pajisjet e disponueshme;   * Materiale edukative digjitale; * Tabelë interaktive. |
| Normativi për stafin mësimor | Mësimin në artin muzikor në vitin e parë në gjimnaz mund të realizoj personi që ka përfunduar:   * Studime për arte muzikore, orientimi mësimor/muzikë teorike dhe pedagogji, VII/1 ose VI A (sipas KMK) dhe 240 SETK; * Studime për arte muzikore, orientim tjetër jo-mësimor, VII/1 ose VI A (sipas KMK) dhe 240 SETK me përgatitje pedagogjiko-psikologjike dhe metodologjike në një institucion arsimor të akredituar. |

REZULTATET NGA MËSIMI

**Rezultatet nga mësimi:**

Nxënësi/nxënësja do të jetë i/e aftë të:

1. Dallojë epokat muzikore, të përshkruajë karakteristikat e tyre kryesore dhe të përmendë kompozitorët e shquar që i përkasin periudhave muzikore.
2. Dallojë dhe të kategorizojnë instrumentet muzikore dhe ansamblet në veprat që dëgjon.

Tema 1: **ARTI MUZIKOR NËPËR KOHËRA**

Gjithsej orë: 15

|  |  |
| --- | --- |
| 1. Lidh rolin e kompozitorëve, interpretueseve dhe dëgjuesve në procesin e krijimit, interpretimit dhe pranimit të artit muzikor gjatë historisë. 2. Shpjegojë mjetet e shprehjes muzikore, polifoninë dhe sistemin dur-moll në veprat që dëgjon. 3. Dallon format muzikore në përputhje me epokat muzikore dhe të shpjegojë lidhjen e tyre me karakterin e veprave që dëgjon, duke përdorur terminologjinë muzikore të duhur. | |
| **Përmbajtjet (dhe nocionet):** | **Standardet për vlerësim:** |
| * **Rëndësia e muzikës për njeriun dhe shoqërinë**   (muzika, mjetet shprehëse muzikore, shija muzikore, zhanret muzikore, kultura muzikore) | * Shpjegon rëndësinë e muzikës për njeriun dhe jep shembuj për lidhjen e saj me artet dhe shkencat e tjera; * Shpjegon domethënien dhe ndikimin e muzikës tek njeriu dhe shoqëria; * Analizon zhanret muzikore përmes përdorimit të nocioneve muzikore dhe mjeteve shprehëse muzikore. |
| * **Muzika në shoqërinë primitive dhe lashtësi**   (sinkretizëm, shenja për regjistrimin e muzikës, seri tonale, tetrakord, shkolla pitagoreane, interval dhe proporcione, tragjedia e lasht greke) | * Përshkruan si është formuar muzika; * Shënon shembuj të shfaqjeve të sinkretizmit në ritualet e bashkësive primitive; * E përshkruan statusin e muzikantëve në civilizimet e lashta; * Shënon karakteristikat e shenjave për shkrimin e muzikës, zinxhirët tonal dhe tetrakordet në kohën e lashtë; * Shënon idetë për muzikën e shkollës pitagoreane; * E përshkruan përfaqësimin e korit në tragjedinë e lashtë greke. |

|  |  |
| --- | --- |
| * **Muzika në mesjetë dhe renesancë**   (muzika shpirtërore: korali Gregorian, mesha, shumëzërshi, organum, notacioni, Guido Areco, solmizimi, këngë lindore, Jan Kukuzeli; muzika sekulare: trubadurët; polifonia vokale, moteti, madrigali, balada, kançoneta, pavana dhe gajarda, Palestrina, Orlando di Lasso; instrumentet muzikore) | * Njeh muzikën e Mesjetës dhe Rilindjes sipas përfaqësimit të instrumenteve karakteristike dhe formave muzikore; * Bën dallimin mes muzikës shpirtërore asaj sekulare dhe formave të tyre; * Përshkruan shfaqjen e solmizimit; * Bën lidhje mes Rilindjes në muzikë dhe arteve të tjera; * Shkruan karakteristikat e këndimit shumëzërësh dhe formave muzikore në Rilindje. |
| * **Baroku muzikor**   (polifonia instrumentale, motorika, sistemi dur-mol, harmonija, akord, instrumentet muzikore barok,  format instrumentale: suite, concerto grosso, koncert, preludium, fuga; format vokale-  instrumentale: opera, arie, recitativ, orator, kantatë, pasija, koral; Kamerata Fiorentinase, operat e para; Klaudio Monteverdi, Johan Sebastian Bah, Georg  Friedrich Handel, Antonio Vivaldi) | * Njeh muzikën barok në bazë të përfaqësimit të instrumenteve tipike dhe formave muzikore; * Shpjegon si është krijuar opera; * Thekson karakteristikat e sistemit dur-mol, polifonisë instrumentale dhe formave muzikore në barok; * Dallon veprat vokale, instrumentale dhe vokal-instrumentale nga mjeshtrit barokien |
| * **Dëgjim i orientuar**   (kompozitori, veprat, formacioni interpretues mjetet shprehëse) | * E njeh autorin, titullin dhe formacionin interpretues e kompozicionit të dëgjuar; * Nënvizon mjetet muzikore shprehëse në kompozicionin e dëgjuar; * Anlizojnë interpretimin e kompozicionit dhe vlerësojnë interpretime të ndryshme në bazë të llojit dhe numrit të instrumenteve, tempos, nuancave dinamike, përgatitjes teknike dhe shprehjes nëpërgjithësi; * Krijon një listë të shembujve muzikorë që lidhen me artin muzikor gjatë kohëve. |

*\*Kompozicione të rekomanduara:*

Laso – Matona mia cara Laso – Eccho

Palestrina - Kyrie nga Missa Papae Marcelli Monteverdi – Madrigale të zgjedhura

Hendel – aria Lascia ch'io pianga nga opera „Rinaldo“ Hendel – Muzika e ujit (fragmente të zgjedhura) Hëndel – Aleluja nga oratoriumi „Mesija“

Bah – BadinerieBah – Preludi dhe fuga në C- mol

Bah – Koncerti brandenburgas nr. 3 (fragmente të zgjedhura)

Bah – aria Erbarme dich nga Matthäuspassion/„Pasioni sipas Mateut“ Vivaldi – Stinët ( me përzgjedhje)

Shembuj nga këndimi kishtar perëndimor dhe lindor, vepra instrumentale, valle të mesjetës dhe renesancës sipas zgjedhjes.\*Mësimdhënësi është i lirë të bëjë zgjedhjen e tij të kompozimeve për të dëgjuar.

## Shembuj aktivitetesh:

* **Aktiviteti individual:** Çdo nxënës shkruan një ese të pavarur ku krahasohen karakteristikat e muzikës në periudhat historike që studiohen. Nxënësit prezantojnë esetë e tyre para të gjithëve.
* **Diskutimi:** Nxënësit së pari dëgjojnë vepra muzikore nga periudhat historike të përmendura, dhe pastaj, përmes një diskutimi të udhëhequr nga mësimdhënësi, ku marrin pjesë të gjithë, ata krahasojnë veprat e dëgjuara duke iu përgjigjur pyetjeve në lidhje me ndryshimet dhe ngjashmëritë e konstatuara.
* **Aktiviteti hulumtues:** Nxënësit, të ndarë në grupe të vogla/çifte, hulumtojnë mbi temën "Shenjat për shkrimin e muzikës në civilizimet e lashta" dhe përgatisin një prezantim. Nxënësit paraqesin prezantimet para të gjithëve.

|  |  |
| --- | --- |
| * **Kuisi:** Me përdorimin e aplikacionit për krijimin e kuizëve, mësimdhënësi harton pyetje kuisi me përgjigje të ofruara, nga të cilat vetëm një është e saktë, në lidhje me karakteristikat e muzikës në periudhat historike të studiuara. Çdo nxënës vetë, duke përdorur kompjuterin/telefonin mobil,   përgjigjet pyetjeve nga kuisi në aplikacion. Si kritere për sukses merret përgjigja e saktë dhe koha e zgjidhjes për secilën nga pyetjet dhe mbi këtë bazë nxënësit renditen sipas suksesit.   * **Vlerësimi estetik:** Nxënësit përshkruajnë dhe krahasojnë karakteristikat e veprave të dëgjuara nga periudhat historike që studiohen dhe interpretimet e tyre dhe bëjnë një vlerësim estetik. | |
| Tema 2: **TEORIA MUZIKORE PËRMES PRAKTIKËS**  Gjithsej orë: 7 | |
| Rezultatet nga mësimi:  Nxënësi/nxënësja do të jetë i/e aftë të:   1. Dallojë, krahasojë dhe analizoje karakteristikat e shembujve melodikë përmes shpjegimit të elementeve shprehëse (shkallë vizuale dhe audiive me një shenjë shartimi me elementet e tyre) dhe i përdorë përmes këndimit/interpretimit të këngëve njëzërëshe dhe dyzërëshe dhe ushtrimeve duke aplikuar notacionin muzikor. 2. Auditivisht dallon dhe aplikon taktet të barabarta dhe të pa barabarta, në shoqërimin e shembujve të njohur muzikorë me ritme dhe metra muzikore të ndryshme (2/4, 3/4, 4/4, 5/8, 7/8, 9/8). 3. Përdor aplikacione për notacionin muzikor duke përdorur elementet muzikore shprehëse të mësuara (çelësa, shkallë me të gjitha elementet, intervale dhe llojet e takteve).   **Shënim i rëndësishëm:** Përmbajtjet e kësaj teme janë parashikuar të merren në nivelin më bazik, përmes aktiviteteve praktike. Është e rëndësishme që nxënësit të fitojnë njohuritë e nevojshme nga teoria muzikore, dhe ekskluzivisht në shërbim të temave të tjera të programit mësimor për vitin përkatës të studimit. | |
| **Përmbajtjet (dhe nocionet):** | **Standarde për vlerësim:** |
| * Shkallët dhe intervalet   (sistemi tonal, oktava, çelësi i violinës, çelësi i basit, ngritje, ulje, zgjedhës, gjysmë-ton, ton i plotë, ton e gjysmë, tetrakord, shkallë, C-dur, a-mol, G-dur, e- | * Numëron shkallët dur dhe mol me një shenjë shartimi dhe e shpjegon rëndësinë e   elementeve të tyre përbërëse (gjysmë ton, ton i plotë, ton e gjysmë, tetrakord, ngjitëse, zbritës, zgjedhës); |

|  |  |
| --- | --- |
| mol, F-dur, d-mol, shkalla dur, natyrore, harmonike dhe melodike llojet e shkallës mol, shkallë paralele; prima, sekonda, terça, kuarta, kuinta, seksta, septima, oktava) | * Numëron intervalet dhe e përcakton distancën përkatëse mes notave; * I njeh intervalet vizualisht në shënimin muzikor; * Krijon shkallë dur dhe mol duke ndjekur hapat për të fituar një shkallë paralel mol; * Përdor çelësin e violinës dhe basit gjatë shkrimit dhe njohjen e notave dhe shkallëve; * Njeh shkallë të ndryshme në shembuj të thjeshtë muzikor; * Krijon dhe interpreton shembuj të thjeshtë muzikor në çelësin e violinës dhe basit duke përdorur intervale të ndryshme. |
| * **Ritmi, metri dhe takti**   (vlerat e notave, takte të barabarta: takte dy  pjesësh, tre pjesësh dhe katër pjesësh me ndarjen e dyfishtë të njësisë matëse; takte të pandarë: takte me njësinë matëse tetëshe) | * Shpjegon piramidën e ndarjes së vlerave të notave; * Bën dallimin midis takteve të barabarta dhe jo të barabarta; * Takton ushtrime ritmike me lloje të ndryshme taktesh dhe vlerash notash; * Krijon ushtrime ritmike me lloje të ndryshme taktesh dhe vlerash notash. |
| * **Aplikacione për të shkruar shënime** | * Përdor shenjat për nota në çelësin e violinës dhe të basit në tonalitetet deri në një shenjë shartimi me metrik të ndryshme muzikore në një aplikacion për të shkruar nota; * Shkruan nota nga intervale melodike dhe harmonike në një aplikacion për notacion muzikor; * Krijon fraza muzikore të shkurtra në aplikacionin për të shkruar nota. |
| **Shembuj aktivitetesh:**   * **Aktivitet individual dhe/ose grupor:** Nxënësit këndojnë një melodi të thjeshtë përmes të të dëgjuarit dhe sipas notave, me dhe pa shoqërim (mund edhe vetë ose me njëri-tjetrin). * **Aktivitet praktik:** Nxënësit, të vetëorganizuar ose të ndarë në grupe të vogla/çifte, ndërrtojnë shkallë dhe intervale në piano (sintisajzer ose instrumente të tjera me tastiera që janë të disponueshme), dhe më pas luajnë me dëgjim fraza muzikore të shkurtra me intervale. | |

|  |  |
| --- | --- |
| * **Kuiz:** Me anë të aplikacionit për krijimin e kuizeve, mësimdhënësi krijon pyetje kuizi me përgjigje të ofruara nga të cilat vetëm njëra është e saktë, në lidhje me nocionet e mësuara për shkallët, intervalet dhe ritmin. Çdo nxënës, vetë, duke përdorur kompjuterin/telefonin celular, përgjigjet në aplikacion për pyetjet e kuizit. Si kritere për sukses merren përgjigja e saktë dhe koha e zgjidhjes për çdo pyetje dhe mbi atë bazë nxënësit renditen sipas suksesit.   **-Gara:** Nxënësit, të ndarë në grupe, konkurrojnë në shkruarjen dhe interpretimin e shembujve të thjeshtë muzikorë në ritme të ndryshme  (variacione metroritmike) dhe në shkalla të ndryshme (transpozimi) në fletore pentagrami ose duke përdorur aplikacione për të shkruar nota.   * **Vlerësimi estetik**: Nxënësit dëgjojnë vepra muzikore nga zhanre dhe periudha historike të ndryshme, përshkruajnë gamën dhe rrjedhën e melodive dhe karakteristikat ritmike, vërejnë karakteristikat polifonike dhe harmonike në nivelin më themelor dhe bëjnë vlerësimin estetik. | |
| Tema 3: **SHFAQJA MUZIKORE DHE SHPREHJA KREATIVE**  Gjithsej: 7 orë | |
| Rezultatet e të mësuarit:  Nxënësi/nxënësja do të jetë i/e aftë të:   1. Këndojë/luajë këngë, ushtrime dhe shembuj nga veprat muzikore të ndryshme sipas gjinisë, karakterit, përmbajtjes dhe nivelit, solo ose në grup, njëzërsh dhe shumëzërsh, sipas dëgjimit dhe notave muzikore. 2. Këndojë/luajë solo, grup dhe/ose në interpretimin vokal/instrumental kolektiv. 3. Të shprehë kreativitetin përmes krijimit të fragmenteve të shkurtra muzikore, projekteve digjitale dhe të tjera me ndihmën e TIK dhe IA | |
| **Përmbajtjet (dhe nocionet):** | **Standarde për vlerësim:** |
| * **Interpretim vokal dhe luajtje me instrumente**   (interpretim vokal, solo, grupore dhe kolektive, interpretim vokal/instrumental, kor, orkestër, grup muzikor, këngë artistike, këngë pop, këngë rock, këngë popullore) | * Demonstron teknika të sakta të këndimit/ interpretimit në grup ose solo të   këngëve/ushtrimeve të ndryshme sipas zhanrit, stilit, karakterit dhe përmbajtjes sipas dëgjimit dhe notave;   * Përdor elemente të interpretimit dhe shprehjes në këndimin/interpretimin e këngëve/ushtrimeve të ndryshme sipas zhanrit, stilit, karakterit dhe përmbajtjes; * Krijon një grup muzikor të thjeshtë për këngët/ushtrimet duke përdorur intervale në piano. |

|  |  |
| --- | --- |
| * **Sinkretizëm - muzika dhe artet e tjera** (fragment, sekuencë, koreografi, skenografi, dramatizim) | * Koncepton vepra muzikore për shfaqje, dramatike dhe përgatitje përmes seleksionit të fragmenteve muzikore me ndihmën e TIK dhe IA; * Zgjedh shembuj muzikorë të përshtatshëm, për një pjesë dramatike/filmike/dokumentar me ndihmën e TIK; * Krijon një lojë muzikore (koreografi, skenografi, këndim, insterpretim, dramatizim) me këngë nga zhanre të ndryshme. |
| **Shembuj të aktiviteteve:**   * **Aktivitet individual dhe/ose grupor:** Nxënësit këndojnë këngë/luajnë shembuj muzikorë të ndryshëm sipas zhanrit, karakterit dhe përmbajtjes, solo ose grupor, njëzërëshe dhe shumëzërëshe. * **Aktivitet hulumtues**: Nxënësit, të ndarë në grupe të vogla/çifte, hulumtojnë ngjarjet kulturore-artistike të karakterit sinkretik (muzikë, vallëzim, dramë, art vizual , letërsi, art figurativ, video, media digjitale) në mjedisin lokal. Më pas, secila grup/çift prezanton rezultatet e hulumtimit dhe krijon një ngjarje sinkretike për të cilën ka interes në mjedisin lokal. * **Aktivitet kreativ:** Nxënësit, të ndarë në grupe, krijojnë fragmente muzikore të shkurtra me ndihmën e TIK dhe IA ose konceptojnë një lojë muzikore (koreografi, këndim, instrumentim, dramatizim) mbi këngë nga zhanre të ndryshme. Krijimet i prezantojnë para shokëve të klasës. * **Garë:** Nxënësit garojnë në performanca vokale, instrumentale dhe vokale-instrumentale, individualisht, në kor, orkestër dhe grup. Shfaqen ata që rangohen më mirë sipas kritereve të paracaktuara. * **Vlerësimi estetik**: Nxënësit shprehin një mendim të argumentuar për performancën e tyre muzikore dhe krijimet sinkretike, si dhe për performancën muzikore dhe krijimet sinkretike të nxënësve të tjerë, duke u bazuar në mjetet shprehëse të mësuara. | |
| Tema 4: **Trashëgimia muzikore kulturore**  Gjithsej orë: 7 | |
| **Rezultatet nga mësimi:**  Nxënësi/nxënësja do të jetë i/e aftë të:  1. Kategorizojë këngët, vallëzimit, vallet dhe instrumentet në traditën popullore; | |

|  |  |
| --- | --- |
| 1. Shpjegojë mënyrat e ndryshme të këndimit të këngëve popullore, mjetet e shprehjes në vallet popullore dhe klasifikimin e instrumenteve popullore sipas pamjes dhe tingëllimit; 2. Shpjegon për rëndësinë dhe mënyrat e ruajtjes dhe mbajtjes së trashëgimisë kulturore/muzikore; 3. Këndon/luan shembuj nga këngët, vallet nga tradita popullore, duke aplikuar elementet e tyre muzikore shprehëse. | |
| **Përmbajtjet (dhe nocionet):** | **Standarde për vlerësim:** |
| * **Kënga në traditën popullore maqedonase dhe në traditën e popujve që jetojnë në Republikën e Maqedonisë së Veriut**   (këndim tradicional - këndim me zë të theksuar në fyt; këndim me një zë;  Këndim me dy zëra: këndim bordun/me zë/ukano; këndim me dyzërësh në tercë ose kuint  Këndim me tre zëra; ornamente;  Klasifikimi: këngë kalendarike dhe këngë  jokalendarike/sipas qëllimit - këngë kishtare, këngë tryeze, këngë valle) | * Njeh këndimin rural; * Shpjegon mënyrën e këndimit me bordun në krahasim me këndimin në tercë ose kuintë në grupet vokale; * Dallojë këndimin me bordun nga llojet e tjera të këngëve në traditën popullore maqedonase dhe traditën e popujve që jetojnë në Republikën e Maqedonisë së Veriut; * Përdor këndimin me bordun dyzërësh gjatë këndimit rural; * Identifikon këndime të ndryshme (bordun, ornamente, këngë me fyt) gjatë interpretimit të këngëve popullore; * Këndon këngë popullore në një mënyrë të përshtatshme sipas ndarjes kalendarike dhe jokalendarike (ceremoniale dhe përmbledhëse/tryeze/). |
| * **Vallëzim dhe valle në traditën popullore**   (muzikë popullore, valle, vallëzim, kërcime, hapa, piruet, figura, shoqërim instrumental) | * Dallon muzikën popullore tradicionale nga muzika popullore autoriale e krijuar rishtazi duke lidhur karakteristikat muzikore, tekstuale, interpretuese dhe shoqërore; * Njeh dhe krahason vallëzimet dhe vallet popullore maqedonase, si dhe vallëzimet dhe vallet me origjinë nga popuj të tjerë që jetojnë në vendin tonë, sipas karakteristikave dhe elementëve të tyre shprehës; * Shpjegon stilin e interpretimit në vallëzime dhe valle (kërcime, hapa, pirueta, figura) dhe përbërjen e shoqërimit instrumental të popujve që jetojnë në vendin tonë; |

|  |  |
| --- | --- |
|  | * Bën dallimin midis llojeve të ndryshme të vallëzimeve dhe valleve sipas formës, qëllimit, vendit dhe mënyrës të luajturit; * Demonstron hapa nga vallëzimet dhe vallet e mësuara në klasë.. |
| * **Veglat në traditën popullore**   (ndarje sipas pamjes dhe tingujve: vegla me tela, vegla me frymë, vegla me të goditur; ndarje sipas origjinës: vegla fshatare/popullore dhe vegla qytetare/fabrike) | * Numëron grupe instrumentesh popullore; * Njeh instrumentet popullore sipas pamjes dhe tingullit; * Identifikon dhe analizon arsyet për përfaqësimin e instrumenteve popullore në folklorin e popullit maqedonas dhe popujve të tjerë që jetojnë në vendin tonë sipas karakteristikave dhe elementeve të shprehjes; * Cakton shembuj të instrumenteve fshatare/popullore dhe urbane/fabrike dhe kompozicioneve në të cilat janë të përfshira. |
| * **Mbrojtja dhe ruajtja e traditës muzikore popullore**   (traditë, trashëgimi muzikore, konservim, rikonstruksion, arkiv zanor) | * Shpjegon për domethënien dhe ruajtjen e traditës dhe trashëgimisë muzikore; * Numëron mënyrat e mbrojtjes së traditës muzikore popullore; * Përshkruan forma dhe mënyra të mbrojtjes dhe ruajtjes së traditës muzikore popullore dhe shpjegon avantazhet dhe disavantazhet e tyre; * Përgatit materiale vizuale dhe audio për traditën muzikore popullore duke aplikuar TIK |
| \*Shembuj të rekomanduar audio-vizual për këngë dhe lojëra popullore:  Këndim me zë - Dolni Polog- https://[www.youtube.com/watch?v=UE19DePM4sc&ab\_channel=UNESCO,](http://www.youtube.com/watch?v=UE19DePM4sc&ab_channel=UNESCO)   * Son solnila carica mi, Trio Gavrovci, https://[www.youtube.com/watch?v=oKEDZ0VvT1k&abnadole](http://www.youtube.com/watch?v=oKEDZ0VvT1k&abnadole) Maqedonisë, Lindore,   Këngën Tradicionale, Tradita lindore bela Nedo, kënga e Pashkëve, grupi "Gajda", Injevohttps://youtu.be/iJKiLN\_JRdA?si=Az-9LH\_qz6FyRPk-   * Mori qupi Kosturqanki,   soborska, geupa "Kosturchanki", Maqedonia Egje - https://youtu.be/Tq8X0AkRADM?si=c4YPrTNPsblCzRA8 | |

* Kopaçka, nga fshati Dramçe, Pijanec, - https://youtu.be/YbwSKmvMSjA?si=6f1CBQ77lH6LwaVJ
* Shetala se Jana - https://youtu.be/faXNJNAwwYc?si=mtHMyDU8P9689BbY
* Potrqulka, Pajdushkata, Ovçe Pole - https://youtu.be/\_nGA54aH s?si=Phaxsfuf--DJaB66
* Nevestinsko nga Mala Reka Mijaci - https://youtu.be/fdYWQawg\_hg?si=xZeZuXFUwJg3Auzr
* Teskoto, Mala Reka Mijaci - https://youtu.be/SpEjTRGJJEdE?si=U-fnOsRPGvwPiyCx
* Bukite, Maqedonia e Egjeut, Vodensko - https://[www.youtube.com/watch?si=9qHVrmcWcLPWnQqj&v=Vow9rVIbpwA&feature=youtub](http://www.youtube.com/watch?si=9qHVrmcWcLPWnQqj&v=Vow9rVIbpwA&feature=youtub)
* Posednica, Maqedonia e Egjeut - https://youtu.be/LPaWIaI5aPA?si=Md-QMAOKsOb7PGGT
* Pagëzimi i Femrës, Shkup Crna Gora - https://youtu.be/B1ddqKbbS8U?si=\_w25xgje0ibkqAOg
* Kituše Mitušeoro, Sitna Lisa Skopje Crna Gora, Potrcano oro, Skopje Blatijahttps://youtu.be/QFSMVtb0w3k?si=FCCPvfRiwAfC8tek
* Baba Gjurgja, oro Skopska Blatija - https://youtu.be/m01TnJAm3VQ?si=vl99b\_4ZveeALVVb - Këngë dhe Valle Serbe dhe Boshnjake

https://youtu.be/GzcHf9hGmZI?si=nnCvcx7ouBiO0SZe

* "Kolo" Vallet nga Serbia https://youtu.be/2lIDM1V5fh0?si=ZfcxIH3pAgiznSkz
* "Vallja rome"/"Vallja rome" - https://youtu.be/jChCTnFIaCk
* "YeniYol''/"Rruga e re" - https://youtu.be/SgtDu7\_zFKM?si=zGAIWp5\_8xwjHbPM
* Vallja e Shotës/Shota oro - https://youtu.be/ZgHtqlNRho8?si=TLfdaahwcrd5LPNE
* "Hasan Aga"/"Hasan Aga" - https://youtu.be/FYSi7VUsRps?si=7U\_pGGO2gP9nE4V6
* Lojërat Vllahe <https://www.youtube.com/watch?v=MUH0zMxrhZs>

*\*\*Komponime të rekomanduara për instrumente popullore me tela, instrumente frymore, instrumente perkusioni: "Tamboura" (dajre)* [*https://www.youtube.com/watch?v=Xrb61C\_SDDA*](https://www.youtube.com/watch?v=Xrb61C_SDDA)

*"Teshkoto oro", interpretuar nga "Tanec" (zurli dhe bateri)* [*https://www.youtube.com/watch?v=53rP5gH1YVM*](https://www.youtube.com/watch?v=53rP5gH1YVM)

*"Tri godini stan", interpretuar nga "Chalgii merak" (kanon dhe ut)* [*https://www.youtube.com/watch?v=zvlkSCQtUXw*](https://www.youtube.com/watch?v=zvlkSCQtUXw) *"Marie mlada nevesto", interpretuar nga "Qalgii merak"* [*https://www.youtube.com/watch?v=trz\_zFb5VN4*](https://www.youtube.com/watch?v=trz_zFb5VN4)

*"Staro qalgisko oro", interpretuar nga "Qalgii merak" https://*[*www.youtube.com/watch?v=UncbrHqiy3E*](http://www.youtube.com/watch?v=UncbrHqiy3E) *"Tren" – interpretuar nga Bora Dugiq (flaut) https://*[*www.youtube.com/watch?v=lOj1rmX6nDk*](http://www.youtube.com/watch?v=lOj1rmX6nDk)

*Instrumentet popullore serbe https://*[*www.youtube.com/watch?v=JYKLSdvp6ag*](http://www.youtube.com/watch?v=JYKLSdvp6ag)

*"Darbuka Performance"/"Solo Performance", interpretuar nga Burhan Öcal/Burhan Odzal (darbuka) https://*[*www.youtube.com/watch?v=6z1wE1rFL-*](http://www.youtube.com/watch?v=6z1wE1rFL-) *s*

*"Melodi iInstrumentale"/"Melodi Instrumentale"- Qifteli, Sharki, Kavall, Fyell, Def/çiftelija, sharkija, kaval, flula dhe def (dajre)* [*https://www.youtube.com/watch?v=yDjSD6j\_Mjo*](https://www.youtube.com/watch?v=yDjSD6j_Mjo)

*\*Komponimet e rekomanduara për përfaqësimin e folklorit në zhanre dhe stile të tjera:*

*-"Jovano, Jovanke" interpretuar nga V. Stefanovski https://*[*www.youtube.com/watch?v=WU4svQMyhKMw*](http://www.youtube.com/watch?v=WU4svQMyhKMw)

*-"Gradel Ilija Manastir" interpretuar nga vellezerit Tavitjan dhe S.Cetkovo https://*[*www.youtube.com/watch?v=sCO6NrDMuwY*](http://www.youtube.com/watch?v=sCO6NrDMuwY)

*-"Ja izlezi Gjurgjo" – "Next Time" https://*[*www.youtube.com/watch?v=12pu3mmZD\_A*](http://www.youtube.com/watch?v=12pu3mmZD_A)

*-"Uçi me majko karaj me" interpretuar nga "Leb i sol" https://*[*www.youtube.com/watch?v=82XqgaktIjs*](http://www.youtube.com/watch?v=82XqgaktIjs)

*-"Oj devojce" interpretuar nga T. Proeski dhe grupi "Sintezis" https://*[*www.youtube.com/watch?v=z6yAnPOjnGc*](http://www.youtube.com/watch?v=z6yAnPOjnGc)

*-“Ballkaneze” – E. Zari/"Balkanski" – E. Zari https://*[*www.youtube.com/watch?v=v7U4I\_szuH8*](http://www.youtube.com/watch?v=v7U4I_szuH8)

*-"Moliendo Cafe" – Fanfare Ciocarlia https://*[*www.youtube.com/watch?v=QiHmiZQNgL4&list=PL\_uMzflQWShj3Wy6ie9fqk3dYiSGPTjpv&index=4*](http://www.youtube.com/watch?v=QiHmiZQNgL4&list=PL_uMzflQWShj3Wy6ie9fqk3dYiSGPTjpv&index=4)

* *"Zaspo Janko" interpretuar nga M. Dzhakiq https://*[*www.*](http://www/)

*"Mesečina" interpretuar nga "TRAG" https://*[*www.youtube.com/watch?v=XoMGYa\_vRhs*](http://www.youtube.com/watch?v=XoMGYa_vRhs)

*-"Kafu mi draga ispeci", Armira Medunjanin dhe Ante Gelo nga kuarteti i harqeve "Libra" https://youtu.be/0HU1x3Qfgys*

*-"Ma fakut muma frumose" interpretuar nga B. Krstiq https://youtu.be/PG0WW4nLfi4*

* *,,Gesi Bağlarında Dolanıyorum''/,,Duke ecur nëpër vreshta në Gesi'', Burçin/Burçin përmbush https://*[*www.youtube.com/watch?v=-FKfIViS6AA*](http://www.youtube.com/watch?v=-FKfIViS6AA)

## Shembuj aktivitetesh:

* **Aktivitet individual**: Çdo nxënës shkruan vetë një ese mbi karakteristikat e këngëve popullore, vallëzimeve dhe valleve, si dhe instrumenteve

muzikore popullore në traditën e tij muzikore dhe elementet e përbashkëta me traditat muzikore nga komunitetet e ndryshme etnike në RMV. Eseja paraqitet para shokëve të klasës.

* **Diskutim:** Nxënësit hulumtojnë në internet mbi trashëgiminë kulturore muzikore në vendin tonë, pastaj zhvillojnë një diskutim mbi rëndësinë dhe metodat e ruajtjes së trashëgimisë kulturore muzikore, të cilin e drejton mësimdhënësi ku marrin pjesë të gjithë. Në fund, nxjerrin një përfundim.
* **Aktivitet kërkimor:** Nxënësit, të ndarë në grupe të vogla, kërkojnë në arkivat digitale për ruajtjen dhe mbrojtjen e trashëgimisë kulturore/muzikore të këngëve/valleve popullore dhe instrumenteve muzikore nga tradita muzikore lokale dhe në rajon. Ata krahasojnë karakteristikat e tyre dhe konstatojnë ndryshimet dhe ngjashmëritë e tyre. Si rezultat i kërkimit, ata hartojnë materiale video dhe audio duke përdorur TIK dhe IV dhe i prezantojnë para shokëve të klasës.
* **Garë:** Nxënësit garojnë në interpretimin e këngëve popullore, valleve dhe instrumenteve, sipas mundësive individuale të nxënësve. Ndërsa dalin në pah interpretimet më të mira sipas kritereve të përcaktuara më parë.
* **Vlerësimi estetik:** Nxënësit dëgjojnë kompozita nga zhanre të ndryshme në të cilat është e pranishme tradita muzikore popullore (përpunimi,

harmonizimi, përmbajtja, instrumentet etj.). Pastaj ata vlerësojnë llojet dhe mënyrat e përdorimit të traditës muzikore popullore në zhanret e tjera.

***Rekomandim:*** Për të lidhur dhe memorizuar përherë njohuritë teorike dhe veprat e dëgjuara nga arsimi fillor me arsimin e mesëm, rekomandohet që materiali

* lista me përzgjedhje kompozitash për dëgjimin e muzikës, dedikuar për periudhën e tretë arsimore të arsimit fillor, të përdoret si resurs edhe në vitin e parë të studimit të Artit Muzikor në arsimimin gjimnazor.

**INKLUSIVITETI, BARAZIA GJINORE/NDJESHMËRIA DHE INTERKULTURALITETI**

Mësimdhënësit në arsimimin e mesëm inkurajojnë inkluzivitetin duke siguruar përfshirjen aktive e të gjithë nxënësve në aktivitetet mësimore. Ata përshtatin metodologjitë e punës në përputhje me nevojat e ndryshme kognitive dhe emocionale të nxënësve, duke përdorur qasje si individualizimi, diferencimi, puna në ekip dhe mbështetje ndërnxënëse. Gjatë punës me nxënës me paaftësi, mësimdhënësit zbatojnë plane arsimore individuale që përfshijnë rezultate të përshtatura së të mësuarit dhe standarde për vlerësim dhe ofrojnë mbështetje shtesë nga ndihmësit arsimorë, mediatorët, tutorët - vullnetarët dhe profesionistët nga qendrat burimore. Monitorimi i rregullt i përparimit të nxënësve, veçanërisht atyre nga grupet e rrezikuara, është thelbësor. Mësimdhënësit identifikojnë në kohë vështirësitë e mundshme dhe ofrojnë udhëzime për tejkalimin e tyre, duke krijuar një ambient mbështetës për arritjen e rezultateve të të mësuarit. Kjo qasje jo vetëm që inkurajon arritjet akademike, por gjithashtu ndihmon në ndërtimin e vetëbesimit të nxënësve dhe ndjenjës së tyre të përkatësisë.

Në promovimin e barazisë gjinore, mësimdhënësit kujdesen që të mos stimulojnë role gjinore stereotipe gjatë organizimit të aktiviteteve. Kur formojnë grupe për punë ose ndajnë detyra, mësimdhënësit sigurojnë një balancë mes djemve dhe vajzave, ndërsa në përdorimin e shembujve, teksteve dhe ilustrimeve mbështesin ndjeshmërinë gjinore dhe inkurajojnë nxënësit të tejkalojnë stereotipet gjinore. Procesi mësimor është menduar në mënyrë që barazia gjinore dhe ndjeshmëria etnike/kulturore të jenë një pjesë natyrale e të gjitha aktiviteteve, veçanërisht duke përdorur, kudo ku është e mundur, materiale dhe përmbajtje që promovojnë ndërkulturorizmin dhe integrimin ndëretnik.

Mësimdhënësit i prezantojnë nxënësit me perspektiva të ndryshme kulturore përmes aktiviteteve që promovojnë respektimin e diversitetit në të gjitha situatat e mundshme. Kjo u mundëson nxënësve të zhvillojnë një vetëdije për kuptimin dhe bashkëpunimin ndërkulturor, të cilat janë baza për krijimin dhe zhvillimin e një shoqërie kohezive dhe harmonike.

**VLERËSIMI I ARRITJEVE TË NXËNËSVE**

Për të mundësuar që nxënësit të arrijnë standardet e pritura për vlerësim, mësimdhënësi vazhdimisht ndjek aktivitetet e nxënësve gjatë mësimit dhe të mësuarit dhe mbledh informacione për përparimin e çdo nxënësi. Për pjesëmarrjen në aktivitetet, nxënësit marrin informacione përkatëse në të cilat tregohet niveli i suksesit në realizimin e aktivitetit/ueshtrimit dhe jepen udhëzime për përmirësim (vlerësimit formativ). Në këtë qëllim, mësimdhënësi ndjek dhe vlerëson:

* Përgjigjet me gojë në pyetjet e bëra nga mësimdhënësi ose nga bashkëmoshatarët;
* Pjesëmarrja dhe suksesi në realizimin e interpretimit vokal dhe në të luajturën e instrumenteve (aplikimi i duhur i teknikës së interpretimit dhe njohuritë nga teoria muzikore në muzik solistike, grupor ose kolektiv);
* Pjesëmarrja dhe suksesi në aktivitete për kuptimin e muzikës së dëgjuar, për shprehjen muzikore kreative dhe në garat dhe manifestimet muzikore;
* Aktivitetet kërkuese ku nxënësi bën vëzhgime, mbledh të dhëna, paraqet rezultate (me tabela, diagrame) dhe ato i prezanton;
* Punimet (ilustrime, prezantime, paraqitje skematike, projekte, audio dhe video regjistrime, partitura etj.);
* Raportet e shkruara me të dhëna nga kërkimet e realizuara dhe
* Përgjigjet në kuizet (teste të shkurtër) që janë pjesë e mësimdhënies.

Pas përfundimit të mësimit të çdo teme, nxënësi merr një vlerësim përfundimtar numëror për standardet e arritura të vlerësimit. Vlerësimi përfundimtar kryhet si një kombinim i rezultateve të arritura në testin e njohurive, në kombinim me notën për përparimin, e cila konstaton përmes teknikave të ndryshme të vlerësimit formativ. Gjatë dhe në fund të vitit shkollor, nxënësi merr nota numerike.

|  |  |
| --- | --- |
| **Fillimi i zbatimit të programit mësimor** | Viti shkollor 2025/2026 |
| **Institucioni/mbajtësi i programit** | Biroja e Zhvillimit të Arsimit |
| **Në përputhje me nenin 22, pika 1 të Ligjit për arsim të mesëm (“Gazeta Zyrtare e Republikës së Maqedonisë” nr. 44/G5, 24/G6, 34/G6, 35/G7, 82/GG, 2G/02, 40/03, 42/03, 67/04, 55/05,**  **113/05, 35/06, 30/07, 4G/07, 81/08, G2/08, 33/10, 116/10, 156/10, 18/11, 42/11, 51/11, 6/12, 100/12, 24/13,**  **41/14, 116/14, 135/14, 10/15, G8/15,**  **145/15, 30/16, 127/16 dhe 67/17,**  **64/2018 dhe “Gazeta Zyrtare e Republikës së Veriut të Maqedonisë” nr. 22G/2020), ministrja e Arsimit dhe Shkencës e miratoi programin**  **mësimor për lëndën *Art muzikor* për vitin e parë në arsimin e mesëm- gjimnaz.** | nr.13-5306/3 3.4.2025  Ministre e Arsimit dhe e Shkencës, prof. dr. Vesna Janevska |